CELEX: C2006/048/07
Language: hu
Date: 2006-02-25 00:00:00
Title: A Bíróság ítélete (nagytanács)  2006. január 10.  a C-402/03. sz. (Vestre Landsret előzetes döntéshozatal iránti kérelme), Skov AEg kontra Bilka Lavprisvarehus A/S és Bilka Lavprisvarehus A/S kontra Jette Mikkelsen, Michael Due Nilsen ügyben (85/374/EGK irányelv – Hibás termékekért való felelősség – A hibás termék szállítójának felelőssége)

25.2.2006   
            
            
               HU
            
            
               Az Európai Unió Hivatalos Lapja
            
            
               C 48/4
            
         
      A BÍRÓSÁG ÍTÉLETE
   
   (nagytanács)
   2006. január 10.
   a C-402/03. sz. (Vestre Landsret előzetes döntéshozatal iránti kérelme), Skov AEg kontra Bilka Lavprisvarehus A/S és Bilka Lavprisvarehus A/S kontra Jette Mikkelsen, Michael Due Nilsen (1) ügyben
   (85/374/EGK irányelv - Hibás termékekért való felelősség - A hibás termék szállítójának felelőssége)
   (2006/C 48/07)
   Az eljárás nyelve: dán
   A C-402/03. sz. ügyben, a Bírósághoz az EK 234. cikk alapján benyújtott előzetes döntéshozatal iránti kérelem tárgyában, amelyet a Vestre Landsret (Dánia) a Bírósághoz 2003. szeptember 29-én érkezett 2003. szeptember 26-i határozatával terjesztett elő az előtte a Skov AEg és Bilka Lavprisvarehus A/S, illetve a Bilka Lavprisvarehus A/S kontra Jette Mikkelsen és Michael Due Nilsen között folyamatban lévő eljárásban, a Bíróság (nagytanács), tagjai: V. Skouris tanácselnök, P. Jann (előadó), C. W. A. Timmermans, A. Rosas, K. Schiemann és J. Makarczyk tanácselnökök, C. Gulmann, J. N. Cunha Rodrigues, R. Silva Lapuerta, K. Lenaerts, P. Kūris, Juhász E. és G. Arestis bírák, főtanácsnok: L. A. Geelhoed, hivatalvezető: H. von Holstein hivatalvezető-helyettes, 2006. január 10-én meghozta ítéletét, amelynek rendelkező része a következő:
   A hibás termékekért való felelősségre vonatkozó tagállami törvényi, rendeleti és közigazgatási rendelkezések közelítéséről szóló 1985. július 25-i 85/374/EGK tanácsi irányelv úgy értelmezendő, hogy az:
   
               —
            
            
               ellentétes az olyan nemzeti szabályozással, amelynek értelmében a szállító – az irányelv 3. cikkének (3) bekezdésében kimerítően felsorolt eseteken kívül – az irányelvben előírt és a gyártót terhelő objektív felelősséggel felel;
            
         
               —
            
            
               nem ellentétes egy olyan nemzeti szabályozással, amelynek értelmében a szállító a gyártó vétkességen alapuló felelősségével korlátlanul köteles felelni.
            
         
      (1)  HL C 304., 2003.12.13.